cyanic-selkie/wikianc huggingface dataset:
পঞ্চগড় সরকারি মহিলা কলেজ
শিলা জাদুঘর
পঞ্চগড় সরকারি মহিলা কলেজ চত্ত্বরে ২০০০ সালে তৎকালীন অধ্যক্ষ নাজমুল হকের প্রচেষ্টায় পাথরের জাদুঘর প্রতিষ্ঠিত হয়। জাদুঘরটিতে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে যার পরিমান প্রায় ১,০০০-এরও বেশি।
মুসল্লা
মুসাল্লা হল কোন মসজিদের বাইরের খোলা স্থান, যা মূলত ইসলামে নামাজ পড়ার জন্য ব্যবহৃত হয়। শব্দটি আরবি صلي (ṣallṣ) ক্রিয়াপদ থেকে এসেছে, যার অর্থ "প্রার্থনা করা"। এটি ঐতিহ্যগতভাবে সুন্নাহ অনুযায়ী ঈদের নামাজ ও জানাজার নামাজ পড়ার জন্য ব্যবহৃত হয়।
একটি মুসাল্লা নামাজ পরিচালনা করার জন্য একটি ঘর, কাঠামো বা স্থানকেও নির্দেশ করতে পারে এবং সাধারণত এটিকে মসজিদের চেয়ে ছোট "প্রার্থনা হল" হিসাবে ব্যবহার করা হয়। এটি সাধারণত একটি ছোট জামাতের মধ্য দিয়ে (বা ছাড়া) পাঁচ ওয়াক্তের বাধ্যতামূলক নামাজ বা অন্যান্য নামাজ পড়ার জন্য ব্যবহৃত হয়, তবে এটি বড় ধরনের জামাত যেমন জুমার নামাজ বা ঈদের নামাজ পড়ার জন্য ব্যবহৃত হয় না। এ জাতীয় মুসাল্লাগুলি সাধারণত মুসলমান সংখ্যাগরিষ্ঠ দেশগুলিসহ কিছু অ-মুসলিম সংখ্যাগরিষ্ঠ দেশগুলিতে মুসলিমদের নামাজ পড়ার জন্য বিমানবন্দর, বিপনি বিতান এবং অন্যান্য প্রকাশ্য স্থানে থাকে। সাধারণত, একটি মুসাল্লায় মিম্বার থাকে না।
অলিভার ওকাসেক
অলিভার রবার্ট ওকাসেক (২ নভেম্বর, ১৯২৫ - ২৫ জুন, ১৯৯৯) ছিলেন ডেমোক্রেটিক পার্টির একজন মার্কিন রাজনীতিবিদ যিনি ১৯৭০ এবং ১৯৮০ এর দশকে ওহিও স্টেট সিনেটের প্রেসিডেন্ট হিসাবে দায়িত্ব পালন করেছিলেন। সেনেটে ডেমোক্র্যাটরা তাদের সংখ্যাগরিষ্ঠতা হারানোর পর, ওকাসেককে দলীয় নেতা হিসেবে প্রতিস্থাপিত করা হয়। ১৯৬২ ও ১৯৬৮ সালে, ওকাসেক মার্কিন যুক্তরাষ্ট্রের প্রতিনিধি পরিষদের একটি আসনের জন্য প্রার্থী হয়েছিলেন। তিনি দুইবারই রিপাবলিকান পদপ্রার্থী উইলিয়াম এইচ আইরেসের কাছে হেরেছেন। ১৯৮৬ সালে তিনি ১৪তম জেলায় কংগ্রেসের একটি আসনে ডেমোক্র্যাটিক প্রার্থী থমাস সি. সয়ারের কাছে হেরে যান। ওকাসেক ১৯৯৩ থেকে ১৯৯৮ সাল পর্যন্ত ওহাইও বোর্ড অফ এডুকেশনে দায়িত্ব পালন করেছিলেন।
দশকের তালিকা
এটি খৃষ্টপূর্ব দ্বিতীয় সহস্রাব্দ থেকে তৃতীয় সহস্রাব্দের শেষ পর্যন্ত দশকসমূহের তালিকা
একুশে পদক বিজয়ীদের তালিকা (২০২০–২৯)
একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ২০২০–২০২৯ সাল পর্যন্ত একুশে পদক প্রাপ্তদের তালিকা:
২০২০
২০২০ সালে বিভিন্ন ক্ষেত্রে বিশেষ অবদানের জন্যে দেশের ২০ জন ব্যক্তি ও ১টি প্রতিষ্ঠানকে "একুশে পদক ২০২০" প্রদান করা হয়।
২০২১
২০২১ সালে বিভিন্ন ক্ষেত্রে বিশেষ অবদানের জন্যে দেশের ২১ জন ব্যক্তিকে "একুশে পদক ২০২১" প্রদান করা হয়।
২০২২
২০২২ সালে বিভিন্ন ক্ষেত্রে বিশেষ অবদানের জন্যে দেশের ২৪ জন ব্যক্তিকে "একুশে পদক ২০২২" প্রদান করা হয়।
সারাহ হ্যামিল্টন (ইতিহাসবিদ)
সারাহ হ্যামিল্টন একজন ব্রিটিশ ইতিহাসবিদ এবং এক্সেটার বিশ্ববিদ্যালয়ের শিক্ষার সহযোগী ডিন। হ্যামিল্টনের গবেষণাটি মধ্যযুগীয় ইউরোপের ধর্মীয়, সামাজিক এবং সাংস্কৃতিক ইতিহাসের সাথে সম্পর্কিত ৯০০ থেকে আনু. ১২০০ পর্যন্ত, মধ্যযুগীয় লিটার্জি এবং আচার, বিশপ, যাজকীয় যত্নের বিতরণ, তপস্যা, বহিষ্কার এবং ধর্মদ্রোহিতা নিয়ে ছিল।
ব্রাইন টাইলার
ব্রাইন টাইলার (টাইলার, টেক্সাস, নভেম্বর ১৪, ১৯৮৭) একজন মার্কিন পর্নোগ্রাফিক অভিনেত্রী। তিনি ২০০৭ সালে পর্ন শিল্পে আত্মপ্রকাশ করেছিলেন এবং তারপর থেকে ২০০টিরও বেশি চলচ্চিত্রে অভিনয় করেছেন।
২০০৯ সালে, টাইলার নট থ্রি'স কোম্পানি এক্সএক্সএক্স- এ ক্রিসির ভূমিকায় অভিনয় করেন, যার জন্য তিনি এভিএন পুরস্কারের সেরা পার্শ্ব অভিনেত্রীর মনোনয়ন লাভ করেন।
বেলাগাছিয়া
জনসংখ্যার উপাত্ত
ভারতের ২০০১ সালের আদমশুমারি অনুসারে বেলাগাছিয়া শহরের জনসংখ্যা হল ৪৬১০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে বেলাগাছিয়া এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
উইলিয়াম মর্টন কাহান
উইলিয়াম মর্টন কাহান (ইংরেজি ভাষায়: William Morton Kahan) (জন্ম: ৫ই জুন, ১৯৩৩, টরন্টো, ওন্টারিও, কানাডা) একজন গণিতবিদ এবং কম্পিউটার বিজ্ঞানী। তাকে ফ্লোটিং পয়েন্ট এর জনক বলা হয়। তিনি টরোন্টো বিশ্ববিদ্যালয় থেকে গণিতে ১৯৫৪ সালে ব্যাচেলর্স, ১৯৫৬ সালে মাস্টার্স এবং ১৯৫৮ সালে পিএইচডি ডিগ্রি অর্জন করেন।
সম্মাননা
সম্মানসূচক ডক্টরেট, ওয়াটারলু বিশ্ববিদ্যালয়, ১৯৯৮।
হালদেন আরবিদারব্লাদ
হালদেন আরবিদারব্লাদ হল নরওয়েজীয় ভাষার স্থানীয় সংবাদপত্র, যা নরওয়ের হালদেনে প্রকাশিত হয়।
ইতিহাস এবং প্রোফাইল
হালদেন আরবিদারব্লাদ ১৯২৯ সালে লেবার পার্টির সংবাদপত্র হিসাবে প্রতিষ্ঠিত হয়েছিল তবে পরে নিরপেক্ষ হয়ে ওঠে। জার্মান নরওয়ে দখলের কারণে ১৯৪০ সালের অক্টোবর থেকে ১৯৪৫ সালের জুন পর্যন্ত এটি বন্ধ ছিল, এবং প্রধান সম্পাদক জোহানেস স্টুবারুদকে সংহতি শিবিরে প্রেরণ করা হয়েছিল।
হালদেন ছাড়াও পত্রিকাটি আরেমার্ক পৌরসভা জুড়ে প্রকাশিত হয়। ২০০৮ সালে এর ছিল ৮,৫৩৩ অনুলিপি, যার মধ্যে ৮,২৬৭ টি ছিল সাবস্ক্রিপশন। এটি হালদেন আরবিদারব্লাদ এএস দ্বারা প্রকাশিত, যার মালিকানা এ-প্রেসেনের ৪১.৫%, লেবার পার্টির ১৪.৭%, স্থানীয় ট্রেড ইউনিয়নের ১৯.৯% এবং অন্যান্য ২৩.৯%।
সাতপাক
সপ্তপদী (सप्तपदी) একটি হিন্দু বিবাহ অনুষ্ঠানের সবচেয়ে গুরুত্বপূর্ণ আচার বা রীতি হিসাবে বিবেচিত হয়। এটি বাঙালি সমাজে সাতপাক নামে পরিচিত। যা নব-দম্পতি যজ্ঞকুন্ডের অগ্নিকে সাক্ষী রেখে সাতপাক একসাথে প্রদিক্ষণ করার মাধ্যমে সম্পূর্ণ হয়। সপ্তম পদক্ষেপ নেওয়ার পরে দম্পতির বিবাহ অপ্রতিরোধ্য বলে বিবেচিত হয়।
বর্ণনা
সপ্তপদী একটি প্রাচীন আচার যা বৈদিক যুগের । আগুনের পবিত্র বেদীর প্রদক্ষিণ একটি আচার যা দক্ষিণ এশিয়ার বিভিন্ন অঞ্চলে ভিন্নভাবে সম্পাদিত হয় । কিছু অঞ্চলে, দম্পতি সাতবার বেদির চারপাশে ঘুরে বেড়ায়। অন্যান্য অঞ্চলে, দম্পতি একটি একক প্রদক্ষিণ সম্পূর্ণ করতে সাতটি পদক্ষেপ নেয়। প্রতিটি ধাপে দম্পতি বিভিন্ন শপথও নিতে পারে, যার বিষয়বস্তু অঞ্চলভেদে ভিন্ন হয়।
প্রতিজ্ঞা
পূর্ব ভারত, দক্ষিণ ভারত এবং পশ্চিম ভারতে , হিন্দু বিবাহের সময় , দম্পতিরা সপ্তপদীর সাতটি ধাপ সম্পূর্ণ করার সময় এই শব্দগুলি বলে:
উত্তর ভারতীয় বিবাহে, বর এবং বর সাতটি ধাপ শেষ করার পরে নিম্নলিখিত শব্দগুলি বলে:
শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা
শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা রাজশাহী মহানগরবাসীর অন্যতম বিনোদন কেন্দ্র। এটি রাজশাহী শহরের অন্যতম বিনোদন কেন্দ্র এবং শিশুপার্ক হিসেবেও ব্যবহৃত হয়।
ইতিহাস
ব্রিটিশ আমলে ইংরেজরা আমাদের দেশে ঘোড়দৌড় বা রেস খেলার প্রচলন করে। খেলা দেখা ও বাজি ধরায় প্রচন্ড উত্তেজানা সৃষ্টি হত। শহরাঞ্চলেই ঘোড়দৌড় মাঠ বা রেসকোর্স ছিল। রেসের নেশায় দূর-দূরান্ত থেকে মানুষ ছুটে আসতেন। অনেকে এ খেলায় সর্বস্বান্ত হয়েছে। কার্যত আয়োজকরাই লাভবান হয়েছে। রাজশাহী শহরের রেসকোর্স ছিল পদ্মার পাড়ে। এখন এই রেসকোর্স ময়দান রাজশাহী কেন্দ্রীয় উদ্যান ও চিড়িয়াখানা।
রেস ও টমটম বন্ধ হওয়ার পর রাজশাহীর রেসকোর্স ময়দান দীর্ঘদিন পরিত্যক্ত ছিল। শহরবাসীর বিনোদনের আদর্শ প্রতিষ্ঠান হিসাবে গড়ে তোলার জন্য তৎকালীন মন্ত্রী শহীদ এ.এইচ.এম কামারুজ্জামান ও জেলা প্রশাসক আব্দুর রউফ এখানে উদ্যান নির্মাণে গুরুত্বপূর্ণ অবদান রাখেন। ১৯৭২ সালে এর কার্যক্রম শুরু হয়। প্রায় ৩৩ একর ভূমিতে নির্মিত উদ্যানটিকে জেলা পরিষদের নিকট থেকে ১৯৯৬ সালের ২৬ নভেম্বর রাজশাহী সিটি কর্পোরেশন গ্রহণ করে। তৎকালীন স্থানীয় সরকার, পল্লী উন্নয়ন ও সমবায় মন্ত্রী জিল্লুর রহমান মেয়র মো মিজানুর রহমান মিনুর নিকট আনুষ্ঠানিকভাবে হস্তান্তর করেন।
সংগ্রহ
১৯৮৩ সালে রাজশাহীর জেলা প্রশাসক আবদুস সালাম একটি বড় ড্রামে এক জোড়া ঘড়িয়ালের বাচ্চা ছেড়ে দিয়ে চিড়িয়াখানার পত্তন করেন। ১৯৮৫ সালে জেলা প্রশাসক ও পরে বিভাগীয় কমিশনার ছৈয়দুর রহমান ও জেলা পরিষদের প্রকৌশলী আবদুর রহিম এর প্রচেষ্টায় একটি পূর্ণাঙ্গ চিড়িয়াখানায় উন্নীত হয়। ১৯৮৬ সালের জুন পর্যন্ত কেন্দ্রীয় উদ্যান ও চিড়িয়াখানা উন্নয়নে ব্যয় হয় ৩৪ লক্ষ ৮১ হাজার ৪৯২ টাকা। ১৯৮৬ সালের ৩ জুন বিএডিসির তৎকালীন চেয়ারম্যান কর্ণেল (অব.) আনসার আলী উদ্যান ও চিড়িয়াখানা পরিদর্শন করে ১টি গভীর নলকূপ স্থাপনের ব্যবস্থা করেন। এর আগে এখানে পানি সরবরাহের ব্যবস্থা ছিলনা। ফলে উদ্যান, পশু-পাখি ও মাছ সংরক্ষণ বিঘ্নিত হতো। উন্নয়ন ও সুষ্ঠু রক্ষণা-বেক্ষণের জন্য রাজশাহী সিটি কপোরেশন জেলা পরিষদের কাছ থেকে প্রকল্পটি কিনে নিয়েছে। ১৯৯৬ সালের ২৬ নভেম্বর স্থানীয় সরকার, পল্লী উন্নয়ন ও সমবায়মন্ত্রী জিল্লুর রহমান আনুষ্ঠানিকভাবে সিটি মেয়র মিজানুর রহমান মিনুর কাছে প্রকল্পটি হস্তান্তর করেন।
যোগাযোগ ব্যবস্থা
রাজশাহী সাহেব বাজার জিরো পয়েন্ট থেকে পশ্চিম দিকে আনুমানিক ৩ কি.মি. দূরত্বে রাজপাড়া এলাকায় পর্যটন মোটেলের পশ্চিমে এবং রাজশাহী বিভাগিয় কমিশনারের কার্যালয় ও রাজশাহী পুলিশ লাইন এর পূর্ব দিকে অবস্থিত। প্রধান রাস্তার উত্তর পার্শ্বের রাস্তা থেকে পার্কটি দেখা যায়। জিরো পয়েন্ট থেকে রিক্সা বা অটোতে যাওয়া যায়।
মহিমাগঞ্জ ইউনিয়ন
মহিমাগঞ্জ ইউনিয়ন বাংলাদেশের গাইবান্ধা জেলার একটি প্রশাসনিক এলাকা।
অবস্থান ও আয়তন
মহিমাগঞ্জ রংপুর বিভাগের গাইবান্ধা জেলার গোবিন্দগঞ্জ উপজেলার অন্তর্গত। এটি গোবিন্দগঞ্জ উপজেলার অন্যতম একটি ইউনিয়ন। এটি গোবিন্দগঞ্জ উপজেলা হতে ১২ কিলোমিটার পূর্বে অবস্থিত। মহিমাগঞ্জের উত্তর-পূর্বে সাঘাটা উপজেলা ও বাঙ্গালী নদী দিয়ে বেষ্টিত এবং দক্ষিণে সোনাতলা উপজেলা। এর আয়তন ২৩.৯৩ বর্গ কিলোমিটার।
ইতিহাস
কালের সাক্ষী বহণকারী বাঙ্গালী নদীর তীরে গড়ে ওঠা এক ঐতিহ্যবাহী অঞ্চল হলো মহিমাগঞ্জ। অতীতে মহিমাগঞ্জ ছিলো একটি সুপ্রসিদ্ধ ব্যবসা কেন্দ্র; এখানে প্রায় ১০/১৫টি পাট গোডাউন ছিল, ফলে দূর-দূরান্তের চাষীরা মহিমাগঞ্জে পাট বিক্রি করতেন। ঊনবিংশ শতাব্দির আশির দশক পর্যন্ত মহিমাগঞ্জ রেল স্টেশন থেকে দেওয়ানতলা পর্যন্ত একটা পরিত্যাক্ত রেল লাইন দেখা গেছে। দেওয়ানতলা বাঙ্গালী নদীর তীরবর্তী মারোয়াড়ীদের বিশাল পাট গোডাউন ও অন্যান্য ব্যবসা কেন্দ্র ছিল। দেশের বিভিন্ন স্থান থেকে নদী পথে বিভিন্ন ব্যবসায়ী ও চাষীরা পাট, ধান, গম ইত্যাদি ফসল মারোয়াড়ীদের নিকট বিক্রয় করতেন এবং মারোয়াড়ী ব্যবসায়ী সেই সকল পণ্য বৃহৎ আকারে দেশের বিভিন্ন বড় বড় শহরে রেল যোগে চালান দিতেন।
মহিমাগঞ্জের প্রাচীন নাম ছিল 'খড়িয়া বাঁধা'। লালমনিরহাট জেলার কাকিনা রাজার পরগনার আওতায় ছিল এই মহিমাগঞ্জ। রাজা মহিমা রঞ্জন রায় চৌধুরী নিজের নামানুসারে খড়িয়াবাঁধার নাম পরিবর্তন করে নাম রাখেন 'মহিমাগঞ্জ'।
প্রশাসনিক এলাকা
এ ইউনিয়নে মৌজা সংখ্যা ১১টি ও গ্রাম সংখ্যা ১২টি। গ্রামগুলো হলোঃ
জনসংখ্যার উপাত্ত
২০১১ সালের আদমশুমারী অনুসারে মহিমাগঞ্জ ইউনিয়নের জনসংখ্যা প্রায় ৩৯,২৩০ জন (পুরুষ: ১৯,৬৭৫ এবং মহিলা: ১৯,৫৫৫); প্রতি বর্গকিলোমিটারে ১,৬৩৯ জন লোক বাস করে।
শিক্ষা
শিক্ষার হার প্রায় ৭৭%।
কৃষি
প্রধান কৃষিজ ফসলের মধ্যে রয়েছে ধান, পাট ও আঁখ।
অর্থনীতি
গাইবান্ধা জেলার গোবিন্দগঞ্জ উপজেলায় অবস্থিত শিল্প এলাকা মহিমাগঞ্জ। গাইবান্ধা জেলার একমাত্র ভারী শিল্প রংপুর চিনি কল লিমিটেড মহিমাগঞ্জের প্রাণকেন্দ্রে অবস্থিত। এছাড়াও গাইবান্ধা জেলার অন্যতম ২টি ভারী শিল্প প্রতিষ্ঠান প্রধান গ্রুপ ও নেহান গ্রুপ এর সহযোগী আরও ৫টি অত্যাধুনিক প্রযুক্তি সম্পন্ন অটোমেটিক রাইস মিল ও ২টি আধুনিক রাইস ব্রান অয়েল মিল রয়েছে। এছাড়াও ছোট বড় শিল্প কারখানা এবং গার্মেন্টস কারখানা রয়েছে।
তুরস্কে নারী
থাম্ব|এটি ২৯ জুলাই ২০১৭ সালে তুরস্কে নারী আন্দলনের ছবি। তুরস্কে নারী হল তুরস্কে থাকেন বা তুরস্ক থেকে আসেন এমন মহিলাদের বিষয়ক নিবন্ধ। তুরস্ক ১৯৩০ সালে (১৯৩৪ সালে দেশব্যাপী) স্থানীয়ভাবে নির্বাচন ও নির্বাচিত হওয়ার অধিকার সহ নারীদের পূর্ণ রাজনৈতিক অধিকার প্রদান করে। মোস্তফা কামাল আতাতুর্ক কর্তৃক প্রদত্ত অধিকারের মাধ্যমে তুর্কি মহিলারা ফ্রান্স, ইতালি ও গ্রীসের মতো অনেক ইউরোপীয় দেশের মহিলাদের আগে নির্বাচন ও নির্বাচিত হওয়ার অধিকার অর্জন করেছিলেন। তুর্কি সংবিধানের অনুচ্ছেদ ১০ লিঙ্গের ভিত্তিতে রাষ্ট্রীয় বা ব্যক্তিগত যে কোন বৈষম্য নিষিদ্ধ করে। এটিই প্রথম দেশ যেখানে একজন নারীকে তার সাংবিধানিক আদালতের প্রেসিডেন্ট হিসেবে নিয়োগ দেওয়া হয়ে। তুর্কি সংবিধানের ৪১ নং অনুচ্ছেদে বলা হয়েছে যে পরিবার "স্বামী-স্ত্রীদের মধ্যে সমতার উপর ভিত্তি করে"।
উসমানীয় সাম্রাজ্যের পতনের সময় ১৯ শতকে তুর্কি নারীবাদী আন্দোলন শুরু হয়েছিল, যখন ১৯০৮ সালে অটোমান কল্যাণ সংস্থা প্রতিষ্ঠিত হয়েছিল। মোস্তফা কামাল আতাতুর্ক প্রশাসন কর্তৃক তুরস্ক প্রজাতন্ত্র ঘোষণার পর লিঙ্গ সমতার আদর্শ গ্রহণ করা হয়, যার আধুনিকীকরণ সংস্কারের মধ্যে বহুবিবাহের উপর নিষেধাজ্ঞা এবং ১৯৩০ সালের মধ্যে তুর্কি মহিলাদের পূর্ণ রাজনৈতিক অধিকারের বিধান অন্তর্ভুক্ত ছিল।
তুরস্কে নারীরা কর্মসংস্থানে এবং কিছু অঞ্চলে শিক্ষার ক্ষেত্রে উল্লেখযোগ্য বৈষম্যের সম্মুখীন হয়। শ্রমশক্তিতে তুর্কি নারীদের অংশগ্রহণ ইউরোপীয় ইউনিয়নের গড়ের অর্ধেকেরও কম এবং যখন নারী সাক্ষরতার উন্নয়নে বেশ কয়েকটি অভিযান সফলভাবে পরিচালিত হয়েছে, তখনও মাধ্যমিক শিক্ষায় লিঙ্গগত পার্থক্য রয়েছে। তুরস্কেও বাল্যবিবাহের বহু ঘটনা রয়েছে, প্রথাটি বিশেষ করে দেশের পূর্ব ও মধ্য অঞ্চলে ব্যাপকভাবে প্রচলিত।
তুরস্কের ২০১৮ সালে বিশ্ব অর্থনৈতিক ফোরামের লিঙ্গ ব্যবধান সূচকে ১৪৯ টি দেশের মধ্যে অবস্থান ১৩০ তম অর্জন করে।
আইনগত অধিকার
তুরস্ক ১৯৪৫ সাল থেকে নারীর বিরুদ্ধে বৈষম্যের সকল প্রকার বিলোপ সংক্রান্ত কনভেনশনের পাশাপাশি ২০০২ সাল থেকে তার ঐচ্ছিক প্রটোকলের অংশীদার।
মানসম্মত পয়ঃনিষ্কাশন
থাম্ব|২০১৫ ‍সালে জনসংখ্যার সাথে [[সাবধানতার সাথে পয়ঃনিষ্কাশন ব্যবস্থা|পয়ঃনিষ্কাশন ব্যবস্থা র সম্পর্ক ]] মানসম্মত স্বাস্থ্যব্যবস্থা (“সাবধানতার সাথে পয়ঃনিষ্কাশন ব্যবস্থা” থেকে আলাদা অর্থে) বলতে বিভিন্ন অর্থে ব্যবহারযোগ্য পয়ঃনিষ্কাশন ব্যবস্থা কে বুঝায়। ইউনিসেফ এবং ডব্লিউএইচ্ও এর পানি সরবরাহ এবং পয়ঃনিষ্কাশন ব্যবস্থার জয়েন্ট মনিটরিং প্রোগ্রামের(জেএমপি) উদ্যোগে মিলেনিয়াম ডেভেলপমেন্ট গোল(এমডিজি) এর ৭ টি লক্ষ্য অর্জনের উদ্দেশ্যে ২০০২ সালে ব্যবহৃত হয় ।মানসম্মত সাস্থ্যব্যবস্থা র বিপরীত হচ্ছে অস্বাস্থ্যকর পয়ঃনিষ্কাশন ব্যবস্থা ।এই একই শব্দ টেকসই উন্নয়ন লক্ষ্যমাত্রা ৬ অর্জনের উদ্দেশ্যে (লক্ষ্য ৬.২, নির্দেশক ৬.২.১) ২০১৫ থেকে ব্যবহার করা হচ্ছে।
জেএমপি বার্ষিকভাবে পানি সরবরাহ এবং পয়ঃনিষ্কাশন ব্যবস্থা সম্পর্কিত রিপোর্ট প্রকাশ করছে।২০১৫ সালে বলা হয়,৬৮% লোক মানসম্মত স্বাস্থ্যব্যবস্থা ব্যবহার করে।
২০১৫ সালে এই লক্ষ্যকে সাসটেইনেবল ডেভলপমেন্ট গোল ৬  দ্বারা প্রতিস্থাপিত করা হয় এবং তাতে বলা হয় মুক্তভাবে পয়ঃনিষ্কাশন,মহিলা এবং মেয়েদের এবং যারা বয়স্ক তাদের জন্য বিশেষ ব্যবস্থা করা এবং সর্বোপরি সবার জন্য সমান পরিষ্কার পরিচ্ছন্নতা নিশ্চিত করা।নির্দেশক ৬.২.১ হচ্ছে জনগন যাতে ”মানসম্মত স্বাস্থ্যব্যবস্থা” এবং ”সাবান পানি দিয়ে হাত ধোয়ার সুযোগ” পায়।
সংজ্ঞা
থাম্ব|স্যানিটেশন ভ্যালু চেইন যা টয়লেট দিয়ে শুরু থাম্ব|২০১৫ ‍সালে গ্রাম্য জনসংখ্যার সাথে [[সাবধানতার সাথে পয়ঃনিষ্কাশন ব্যবস্থা|পয়ঃনিষ্কাশন ব্যবস্থা র সম্পর্ক ]] থাম্ব|২০১৫ সালের উন্নত স্বাস্থ্যব্যবস্থার সাথে সম্পর্কহীন মানুষ থাম্ব|[[Pit latrine|পিট ল্যাট্রিন,বুরুন্ডিi]] থাম্ব|স্ল্যাব সহ ল্যাট্রিন [[Dadaab|দাবাব, কেনিয়া]] থাম্ব|অনুন্নত পয়ঃনিষ্কাশন উদাহরণঃস্ল্যাব ছাড়া [[Pit latrine|পিট ল্যাট্রিন লুসাকা, জাম্বিয়া]]
এসডিজি সময়কাল (২০১৫থেকে ২০৩০)
উন্নত স্বাস্থ্যব্যবস্থা বলতে স্বাস্থ্যসম্মত উপায়ে মানুষের সংস্পর্শ থেকে পয়ঃনিষ্কাশন ব্যবস্থা আলাদা করাকে বুঝায়।
মানসম্মত স্বাস্থ্যব্যবস্থা ধাপ হচ্ছে মুক্ত জায়গায় মলমূত্র ত্যাগ সীমিতকরণ, উন্নতিকরণ।
এমডিজি সময়কাল (২০০০ থেকে ২০১৫)
উন্নত স্বাস্থ্যব্যবস্থা বলতে স্বাস্থ্যসম্মত উপায়ে মানুষের সংস্পর্শ থেকে পয়ঃনিষ্কাশন ব্যবস্থা আলাদা রাখা এবং তা সাসটেইনেবল স্বাস্থ্যব্যবস্থার সাথে এক নয়।জেএমপি সংজ্ঞা অনুযায়ী স্বাস্থ্যসম্মত স্বাস্থ্যব্যবস্থা আর অস্বাস্থ্যকর সাস্থ্যব্যবস্থাকে আলাদা করা হয়।
মিলেনিয়াম ডেভলপমেন্ট গোলের জয়েন্ট মনিটরিং প্রোগ্রামের এবং পানি সরবরাহ এবং স্বাস্থ্যব্যবস্থা অর্জনের জন্য টয়লেট হবে নিম্নরূপ:
ডেভিড গ্রীন
শৈশবকাল
ওয়েলসের কার্নারফোনশায়ারের লানেনগান এলাকায় ডেভিড গ্রীনের জন্ম। পরিপাটি চুলের অধিকারী ছিলেন তিনি। প্রায়শই ডানহাতে ব্যাটিং উদ্বোধনে মাঠে নামতেন। এছাড়াও মিডিয়াম পেস বোলার হিসেবে সুনাম ছিল তার। ম্যানচেস্টার গ্রামার স্কুলে পড়াশোনা করেছেন। পরবর্তীতে অক্সফোর্ডের ব্রাসেনোজ কলেজে অধ্যয়ন করেন তিনি। ১৯৫৯ থেকে ১৯৬১ সাল পর্যন্ত তিন বছর ঐ কলেজে দলের নিয়মিত ও সফলতম খেলোয়াড়ে পরিণত হয়েছিলেন।
মানসম্মত পয়ঃনিষ্কাশন
এমডিজি সময়কাল (২০০০ থেকে ২০১৫)
স্বাস্থ্যব্যবস্থায় যা স্বাস্থ্যসম্মত হিসাবে ধরা হয়না তা হলো:
ডেভিড গ্রীন
কাউন্টি ক্রিকেট
ছুটির দিনগুলোয় ল্যাঙ্কাশায়ারের পক্ষে খেলতেন। প্রথম মৌসুমেই সহস্রাধিক রান তুলেন। তবে বিশ্ববিদ্যালয় মৌসুমে নিজেকে মেলে ধরতে ব্যর্থ হন। ১৯৬২ সালে ল্যাঙ্কাশায়ারের পক্ষে প্রায়শঃই অংশ নিতেন।
মানসম্মত পয়ঃনিষ্কাশন
এমডিজি সময়কাল (২০০০ থেকে ২০১৫)
একত্রে সকলের ব্যবহৃত বাথরুম কে জেএমপি ২০১৭ এর বার্ষিক রিপোর্ট এ দেখানো হয়নি।
ডেভিড গ্রীন
কাউন্টি ক্রিকেট
১৯৬৩ সালে এক বছর লীগ ক্রিকেট থেকে দূরে ছিলেন ডেভিড গ্রীন। ১৯৬৪ সালে ল্যাঙ্কাশায়ারে ফিরে আসেন ও তিন মৌসুমে নিয়মিতভাবে প্রথম একাদশে খেলতে থাকেন। ১৯৬৫ সালে ৩৫টি প্রথম-শ্রেণীর খেলায় অংশগ্রহণের সুযোগ হয় তার। দুই সহস্রাধিক রান সংগ্রহ করলেও কোন সেঞ্চুরির সন্ধান পাননি তিনি। এরফলে সেঞ্চুরিবিহীন অবস্থায় এক মৌসুমে সর্বোচ্চ রানের নতুন রেকর্ড গড়েন। ঐ মৌসুমে ব্যক্তিগত সর্বোচ্চ রান করেছিলেন ৮৫। ১৯৩৫ সালে সি.বি. হ্যারিস সেঞ্চুরিবিহীন অবস্থায় ১৭০৯ রান করেন। এছাড়াও ১৯৭০ সালের পর দেড় হাজার রান সংগ্রহকারী কোন ব্যাটসম্যানকেই সেঞ্চুরি ছাড়া দেখা যায়নি। ১৯৬৬ সালে মাঝারিমানের মৌসুম অতিবাহনের পর আঘাতপ্রাপ্ত হন ও ১৯৬৭ সালে দলের বাইরে অবস্থান করতে বাধ্য হন। ঐ মৌসুম শেষে ল্যাঙ্কাশায়ার ত্যাগ করার অনুমতিপত্র পেলে গ্লুচেস্টারশায়ারে চলে যান।
১৯৬৮ সালে নতুন কাউন্টি দলে ডেভিড গ্রীনের আক্রমণধর্মী ব্যাটিংয়ের কারণে বেশ দেরীতে ইংল্যান্ড দলের উদ্বোধনী ব্যাটসম্যান হিসেবে অন্তর্ভূক্তির সম্ভাবনা দেখা দেয়। ঐ মৌসুমে ৪০ ঊর্ধ্ব গড়ে ২,১৩৭ রান তুলেছিলেন তিনি। এ পর্যায়ে একমাত্র সম্মাননা হিসেবে ১৯৬৯ সালে উইজডেন কর্তৃক অন্যতম বর্ষসেরা ক্রিকেটারে মনোনীত হন।
ব্যক্তিগত জীবন
১৯৬৯ ও ১৯৭০ সালে আরও দুইটি মাঝারিমানের খেলা উপহার দেয়ার পর প্রথম-শ্রেণীর ক্রিকেট খেলা থেকে দূরে সরে আসেন। এরপর, ব্যবসা ও সাংবাদিকতার দিকে ঝুঁকে পড়েন তিনি। ১৯৮২ থেকে ২০০৯ সাল পর্যন্ত ডেইলি টেলিগ্রাফে ক্রিকেট ও রাগবি খেলাকে ঘিরে লিখতে থাকেন। ক্রিকেটের পাশাপাশি রাগবি খেলায় দক্ষতা প্রদর্শন করেছেন তিনি। সেল আরএফসি’র পক্ষে রাগবি ইউনিয়নে অংশ নিতেন।
১৯ মার্চ, ২০১৬ তারিখে ৭৬ বছর বয়সে ইংল্যান্ডের ডেভনে ডেভিড গ্রীনের দেহাবসান ঘটে।
নসরুল্লাহ খান বারিয়াচ
নসরুল্লাহ খান বারিয়াচ একজন পাকিস্তানি রাজনীতিবিদ তিনি বেলুচিস্তানের প্রাদেশিক পরিষদের সদস্য নির্বাচিত হন।
লরা কুইন্সবার্গ
লরা জুলিয়েট কুয়েন্সবার্গ (জন্মঃ ৮ আগস্ট ১৯৭৬) একজন ব্রিটিশ সাংবাদিক। তিনি বর্তমানে বিবিসি নিউজের রাজনৈতিক সম্পাদক, ২০১৫ সালের জুলাই মাসে তিনি নিক রবিনসনের স্থলাভিষিক্ত হন এবং তিনিই এই অবস্থানে স্থলাভিষিক্ত  প্রথম নারী।  তিনি পূর্বে বিবিসির প্রধান রাজনৈতিক সংবাদদাতা হিসেবে দায়িত্ব পালন করেছেন এবং আইটিভি নিউজের প্রথম ব্যবসায়িক সম্পাদক ছিলেন। তিনি ফেব্রুয়ারি ২০১৪ থেকে জুলাই ২০১৫ মধ্যে নিউজনাইটের প্রধান সংবাদদাতা ছিলেন, মাঝে মধ্যে তিনি   অনুষ্ঠানটি  উপস্থাপনাও করতেন।
প্রাথমিক জীবন এবং শিক্ষা
কুয়েন্সবার্গ ১৯৭৬ সালে ইতালিতে নিক এবং স্যালি কুয়েন্সবার্গ এর ঘরে জন্মগ্রহণ করেন। তার পিতা একজন ব্যবসায়ী এবং তার মা শিশুদের সেবায় কাজ করতেন এবং ২০০০ সালের নববর্ষ অনার্সে এর জন্য সিবিই লাভ করেন। তার পিতামহ ছিলেন এককেহার্ড ফন কুয়েন্সবার্গ, একজন সহ-প্রতিষ্ঠাতা, এবং রয়েল কলেজ অফ জেনারেল প্র্যাকটিশনারস-এর সভাপতি, যিনি ১৯৬৯ সালের জন্মদিন অনার্সে সিবিই নিযুক্ত হয়েছিলেন। তার পিতামহ ছিলেন লর্ড রবার্টসন, জাস্টিশিয়ারি স্কটিশ হাইকোর্টের একজন বিচারক, যার ভাই জেমস উইলসন রবার্টসন ছিলেন নাইজেরিয়ার শেষ ব্রিটিশ গভর্নর-জেনারেল। তার বড় ভাই ডেভিড ব্রাইটন এবং হোভ সিটি কাউন্সিলের অর্থ ও সম্পদের নির্বাহী পরিচালক। তার বড় বোন জোয়ানা কুয়েন্সবার্গ একজন প্রাক্তন কূটনীতিবিদ যিনি মোজাম্বিকের হাই কমিশনার হিসেবে দায়িত্ব পালন করেছেন।
বিবিসির রাজনৈতিক সম্পাদক
তিনি ২০১৫ সালের জুলাই মাসে বিবিসির রাজনৈতিক সম্পাদক হিসেবে নিযুক্ত হন, প্রথম মহিলা হিসেবে এই পদে তিনি দায়িত্ব পালন করেন। ২০১৬ সালের জানুয়ারি মাসে কুয়েন্সবার্গ লেবার পার্টির এমপি স্টিফেন ডাকিকে ডেইলি পলিটিক্স-এ ছায়া পররাষ্ট্র দপ্তরের মন্ত্রী হিসেবে প্রকাশ্যে পদত্যাগের কথা ঘোষণা করার বিষয়ে জড়িত ছিলেন। ঘটনাটি লেবার পার্টির যোগাযোগ পরিচালক সিউমাস মিলনের একটি আনুষ্ঠানিক অভিযোগের বিষয় ছিল, যা বিবিসির সরাসরি রাজনৈতিক অনুষ্ঠানের প্রধান রবি গিব প্রত্যাখ্যান করেন।
পুরস্কার
২০১৬ সালের নভেম্বরে, কুয়েন্সবার্গকে রাজনৈতিক শিক্ষা পরিষদ দ্বারা "বছরের শ্রেষ্ঠ সংবাদ উপস্থাপক" হিসেবে পুরস্কৃত করা হয়। এই পুরস্কার ছিল রাজনীতি সম্পর্কে জনগণের উপলব্ধিতে তার অবদানের স্বীকৃতি, বিশেষ করে জুন ২০১৬ সালের ইইউ গণভোট এবং পরবর্তী অগ্রগতিকে ঘিরে।
২০১৬ সালের ডিসেম্বর মাসে প্রেস গেজেট আয়োজিত ব্রিটিশ সাংবাদিকতা পুরস্কারে কুয়েন্সবার্গ বছরের শ্রেষ্ঠ সাংবাদিক পুরস্কার লাভ করেন। বিচারকরা বলেন, "ব্রিটিশ রাজনীতির সবচেয়ে বড় পরিবর্তন নিয়ে রিপোর্ট করার জন্য কুয়েনসবার্গের এই পুরস্কার প্রাপ্য"।
ইভিনিং স্ট্যান্ডার্ড ২০১৯ শীর্ষ -২০ সবচেয়ে প্রভাবশালী লন্ডনবাসী তালিকায় কুয়েন্সবার্গের নাম ছিল।
ব্যক্তিগত জীবন
কুয়েন্সবার্গ একজন ব্যবস্থাপনা পরামর্শক জেমস কেলিকে বিয়ে করেছেন।
কৌণিক বেগ
পদার্থবিজ্ঞানে কৌণিক বেগ (ইংরেজি: Angular velocity ) বলতে সময়ের সাথে বস্তুর কৌণিক সরণের হারকে বোঝানো হয়। অর্থাৎ কোনো অক্ষের চতুর্দিকে ঘূর্ণায়মান কোনো বস্তু বা বিন্দু প্রতি একক সময়ে যে পরিমাণ কৌণিক দুরত্ব অতিক্রম করে, তাকে কৌণিক বেগ বলা হয়। এটি একটি ভেক্টর রাশি। এস.আই. পদ্ধতিতে কৌণিক বেগ পরিমাপের একক হলো রেডিয়ান প্রতি সেকেন্ড। এছাড়া একে ডিগ্রি প্রতি সেকেন্ড অথবা ঘূর্ণন প্রতি সেকেন্ডে (revolution per second- rps), ঘূর্ণন প্রতি মিনিট (revolution per minute-rpm) বা ঘূর্ণন প্রতি ঘণ্টাতেও (revolution per hour-rph) প্রকাশ করা হয়। একে ω বা Ω (গ্রিক বর্ণ ওমেগা) দ্বারা প্রকাশ করা হয়। কৌণিক বেগের দিক হলো বস্তুটি যে তলে ঘূর্ণায়মান, থাকে সেই তলের লম্ব বরাবর। যার দিক ডান হস্ত নিয়ম দ্বারা নির্ণয় করা যায়। গতানুগতিক নিয়মানুসারে, ধনাত্মক কৌণিক বেগ দ্বারা বুঝায় বস্তুটি ঘড়ির কাটার বিপরীত দিকে ঘুরছে আর ঋণাত্মক কৌণিক বেগ দ্বারা বুঝায় বস্তুটি ঘড়ির কাটার দিকে ঘুরছে।
উদাহরণস্বরুপ, একটি ভূ-স্থির উপগ্রহ ২৪ ঘন্টায় পৃথিবীকে এক বার ঘুরে আসে তথা 360 ^\circঘুর্ণন সম্পন্ন করে। তাহলে এর কৌণিক বেগ হবে বা একে যদি রেডিয়ানে লিখতে চাই তবে লিখব,
প্রধানত দুই ধরনের কৌণিক বেগ রয়েছে, যথা (ক) অরবিটাল কৌণিক বেগ ও (খ) স্পিন কৌণিক বেগ। অরবিটাল কৌণিক বেগ দ্বারা বুঝায় একটি বস্তু একটি স্থির বিন্দুর সাপেক্ষে কত দ্রুত ঘুরছে। অন্যদিকে স্পিন কৌণিক বেগ দ্বারা বুঝায় একটি বস্তু তার ঘূর্ণন অক্ষের সাপেক্ষে কত দ্রুত ঘুরছে।
দুই মাত্রায় গতি
কোনো একটি বস্তু যদি r ব্যসার্ধের একটি কক্ষপথে x অক্ষের সাপেক্ষে সময়ের সাথে \phi(t) কৌনিক সরণ ঘটে তবে এর কৌণিক বেগ হবে, । \phi কে যদি রেডিয়ান এককে পরিমাপ করা হয় তবে বস্তুটি x অক্ষের সাথে যে বৃত্তচাপ অতিক্রম করে তার দৈর্ঘ্য l = r\phi। তাহলে এর রৈখিক বেগ হবে,  সুতরাং,
ডিলান পেন
ডিলান ফ্রান্সিস পেন  (ইংরেজি: Dylan Frances Penn) (জন্ম: এপ্রিল ১৩, ১৯৯১) একজন মার্কিন চলচ্চিত্র অভিনেত্রী এবং মডেল। তিনি মার্কিন চলচ্চিত্র দম্পতি শন পেন এবং রবিন রাইটের বড় মেয়ে। ডিলান পেন তার ক্যারিয়ারের প্রথম দিকে মডেল হিসেবে গ্যাপ আইএনসিতে (ইংরেজিঃGap Inc.) ছিলেন। এছাড়া তিনি ট্রিটস! (treats!) ম্যাগাজিনের প্রচ্ছদের জন্য মডেল হন, আমেরিকান কমেডি ড্রামা এলভিস ও নিক্সনের একটি চরিত্রে অভিনয় করেন এবং কন্ঠশিল্পী নিক জোনাসের "চেইনস" গানের মিউজিক ভিডিওতে মডেল হিসেবে কাজ করেন।
কর্ম জীবন
২০১৩ সালে পেন রবার্ট প্যাটিনসনের প্রেমিকা হিসেবে সবার দৃষ্টি আকর্ষণ করেন। কিন্তু পেন তার এই সম্পর্কটিকে সিরিয়াস কিছু মনে করেননি। তিনি ২০১৩ সালে গ্যাপ আইএনসি (Gap Inc.) এর মডেল হিসেবে বিলবোর্ডে আসেন।  তারপর ২০১৩-এর ডিসেম্বরে মাসিক ম্যাগাজিন জিকিউ তে মডেল হিসেবে কাজ করেন। এভাবে পেন পর্যায়ক্রমে ২০১৪ সালের জানুয়ারিতে  আমেরিকান ম্যাগাজিন ডব্লিও  এবং মার্চে ফ্রেঞ্চ ম্যাগাজিন এল-তে মডেল হিসেবে কাজ করেন। টিভি চ্যানেল ই!(ইংরেজিঃ E!) থেকে জানা যায় যে প্লেবয় ম্যাগাজিন ডিলান পেনকে মডেল হিসেবে চেয়েছিল।এর জন্য তারা পেনকে এক লক্ষ  পঞ্চাশ হাজার ডলার দিতে চেয়েছিল।কিন্তু পেন রাজি হননি।  পরবর্তীতে পেন ট্রিটস!(Treats!) ম্যাগাজিনের জন্য মডেল হন। আমেরিকান ফটোগ্রাফার টনি ডুরান তার ছবিগুলো তুলেন এবং সেগুলো প্রকাশিত হয় ২০১৪ সালের এপ্রিলের ৮ তারিখে ট্রিটস! ম্যাগাজিনে।  ছবিগুলো প্রাপ্তবয়স্কদের জন্য হলেও পেন সেগুলোতে পুরোপুরি নগ্ন ছিলেন না। ইতালীয় ফ্যাশন হাউস ফেণ্ডীর (ইংরেজিঃ Fendi) তৈরি একটি ব্যাগও ছিল তার ছবিতে। ফটোগ্রাফার টনি ডুরান মূলত বিখ্যাত ছিলেন তার সাদা কালো ন্যূড ছবিগুলোর জন্য। পেন টনি ডুরানের এই ছবিগুলো পছন্দ করতেন।  এপ্রিলের ৮ তারিখে লস অ্যাঞ্জেলেসে ট্রিটস! ম্যাগাজিনের উদ্ধোধনী অনুষ্ঠান হচ্ছিল। তখন পেন 'কনডেমড' (২০১৫) চলচিত্রের শুটিং-এ নিউ ইয়র্কে ছিলেন।  অভিনয়কে তিনি পেশা হিসেবে নিতে ভেবেছেন বলে ব্যক্ত করেন।  ট্রিটস! ম্যাগাজিন প্রকাশের এক সপ্তাহের মধ্যেই লন্ডনের অন্যতম বড় মডেল এজেন্সি প্রিমিয়ার মডেল ম্যানেজমেন্ট পেন এর সাথে চুক্তি করে। চুক্তি মোতাবেক পেন তাদের পক্ষ থেকে যুক্তরাজ্যে মডেলিং করবে। পেন শুধুমাত্র তার নিজের খরচ মিটানোর জন্য মডেল হিসেবে কাজ করতেন। তার ভবিষ্যৎ ইচ্ছা ছিলো, কোনো একদিন তিনি হলিউডে চলচ্চিত্র পরিচালনা বা স্ক্রিপ্ট রাইটার হিসেবে কাজ করবেন। ২০১৪ সালের ২৩ মে ম্যাক্সিম ম্যাগাজিন বছরের সেরা ১০০ নারীর তালিকা প্রকাশ করে, এই তালিকায় পেনের অবস্থান ছিল ৬৮ নাম্বারে। ওয়েব পোর্টাল আস্কম্যানের (ইংরেজিঃ AskMen) সবচেয়ে কাঙ্ক্ষিত ৯৯ নারীর তালিকাতে পেন ৯৩ নাম্বারে ছিলেন।  জুনের শেষ সপ্তাহে পেন, নিক জোনাসের সাথে হোটেল আলেকজান্দ্রিয়াতে একটি অপ্রকাশিত ভিডিওর শুটিং-এ অংশ নেন।  জুলাইতে নিক জোনাস ভিডিওটি প্রকাশ করেন যাতে পেনের পারফরমেন্সও ছিল। ২০১৪ সালের সেপ্টেম্বরে পেন পপি ডেলিভিংন এর সাথে 'রক রোল রাইড' নামে একটি স্বল্প দৈর্ঘ্যের চলচ্চিত্রে অভিনয় করে ব্যাপক জনপ্রিয় হন। এটি পরিচালনা করেছিলেন জুলিয়া রেস্টইন রইটফেল্ড। এই জুটি পরবর্তীতে প্যারিসের ফ্যাশন উইকে বিভিন্ন ধরনের বুট জুতোর বিজ্ঞাপনে মডেল হন।   বুট জুতো প্রস্তুতকারী প্রতিষ্ঠানটির জন্য তৈরি বিজ্ঞাপন চিত্রটি প্রথম বারের মত কোনো নারী পরিচালনা করেন।  ডিসেম্বর মাসে পেন একটি ফ্রেঞ্চ ম্যাগাজিনের প্রচ্ছদে মডেল হিসেবে আসেন। ২০১৫ সালের আগস্ট মাসে পেন অ্যাসস (ইংরেজিঃ Asos) ম্যাগাজিনের প্রচ্ছদে মডেল হন।
অভিনয় জীবন
পেনের অভিনীত প্রথম চলচ্চিত্র ছিল 'কনডেমড'। এটি ছিল ২০১৫ সালের একটি ভৌতিক চলচ্চিত্র। পেন এখানে একজন ব্যান্ড মেম্বারের মেয়েবন্ধুর চরিত্রে অভিনয় করেন। চলচ্চিত্রটি পরিচালনা করেন এলি মর্গান গ্যাসনার।  এছাড়াও তিনি আমেরিকান কমেডি ড্রামা এলভিস ও নিক্সন এর একটি চরিত্রে অভিনয় করেন।
মার্সিডিজ বেঞ্জ
মার্সিডিজ বেঞ্জ (Mercedes-Benz;) হচ্ছে একটি জার্মান মোটরগাড়ি, বাস, ট্রাক এবং কোচ নির্মাতা প্রতিষ্ঠান।
ইতিহাস
কার্ল বেঞ্জ, জানুয়ারি ১৮৮৬ সালে, সর্বপ্রথম মার্সিডিজ বেঞ্জের বেঞ্জ পেটেন্ট মোটরওয়াগেন নামক পেট্রল-ক্ষমতাসম্পন্ন গাড়ি তৈরি করে। একই বছর গোটলিব ডাইমলার এবং ইঞ্জিনিয়ার ভিলহেল্ম মাম্বাখ একটি স্টেজকোচকে পেট্রল ইঞ্জিনে পরিবর্তন করে। ডাইমলার মোটরেন গেসেলসাফর্ট ১৯০১ সালে সর্বপ্রথম মার্সিডিজ মোটরগাড়ি বাজারে ছাড়েন। কার্ল বেঞ্জ এবং গোটলিব ডাইমলার কোম্পানি একত্রিত করে ডাইমলার-বেঞ্জ কোম্পানি নাম রাখা হয় এবং ১৯২৬ সালে প্রথম মার্সিডিজ-বেঞ্জ ব্র্যান্ড নামে গাড়ি তৈরি করা হয়। মার্সিডিজ-বেঞ্জ অন্তর্নিবেশ ঘটিয়েছে অনেক নিরাপত্তা এবং প্রযুক্তির যা অন্যান্য গাড়িগুলোতে কয়েক বছর শুরু করেছে। মার্সিডিজ-বেঞ্জ বিশ্বে সর্বাপেক্ষা সুপরিচিত এবং প্রতিষ্ঠিত মোটরগাড়ির ব্র্যান্ডের একটি। এটি বিশ্বের সর্বাপেক্ষা পুরাতন মোটরগাড়ির ব্র্যান্ড যা এখনও বিদ্যমান আছে।
প্রকারভেদ
মার্সিডিজ বেঞ্জের প্রায় ১৭ প্রকার মডেল রয়েছে যা নানান চাহিদার ক্রেতাদের প্রতি নজর রেখে তৈরি করা হয়। থাম্ব|257x257পিক্সেল|জনপ্রিয় এস ক্লাস সিরিজের গাড়ি তবে সর্বাধিক বিক্রিত কিছু মডেল হলো মার্সিডিজ - এ ক্লাস, সি ক্লাস, জি ক্লাস, এস ক্লাস।
রাচেল হ্যামারসলে
র‍্যাচেল হ্যামারসলে নিউক্যাসল বিশ্ববিদ্যালয়ের বুদ্ধিবৃত্তিক ইতিহাসের অধ্যাপক।
তিনি রয়্যাল হিস্টোরিক্যাল সোসাইটির একজন সভ্য এবং ইউরোপিয়ান আইডিয়াস এবং গ্লোবাল ইন্টেলেকচুয়াল হিস্ট্রি জার্নালের সম্পাদকীয় বোর্ডের সদস্য।
২০০১ থেকে ২০০৪ পর্যন্ত, হ্যামারসলে সাসেক্স ইউনিভার্সিটিতে একজন প্রভাষক এবং তারপর লেভারহুলমে গবেষণা সভ্য ছিলেন।
উপশহর ইউনিয়ন
উপশহর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন । এই ইউনিয়নের পশ্চিম উত্তর ও পূর্বদিকে ৪নং নওয়াপাড়া ইউনিয়ন, দক্ষিণ ও দক্ষিণ-পশ্চিমে ভৈরব নদ ও অপর পাশে যশোর পৌরসভা।
ইউনিয়ন পরিষদ
উপশহর ইউনিয়ন পরিষদ এর বর্তমান চেয়ারম্যান এর নাম এহসানুর রহমান লিটু ।
প্রশাসনিক এলাকা
উপশহর ইউনিয়ন এর আয়তন ১৩৬৯ হেক্টর এবং মৌজার সংখ্যা ৩টি।
গ্রাম সমূহের নাম -
সংগঠন
সাংস্কৃতিক সংগঠন - এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সঙ্গীতানুষ্ঠান ইত্যাদি প্রচার করা হয়।
প্রধান বিচারপতি
প্রধান বিচারপতি (ইংরেজি: Chief Justice) হল বিচারর বিভাগ রয়েছে এমন বেশ কিছু রাষ্ট্রের সর্বোচ্চ আদালতের প্রিজাইডিং সদস্যের পদ। ইংরেজি সাধারণ আইন অনুসারে এই পদটি গঠন করা হয়। এই ধরনের সর্বোচ্চ আদালত বিশিষ্ট কিছু দেশের মধ্যে উল্লেখযোগ্য হল বাংলাদেশ, কানাডা, দক্ষিণ আফ্রিকা, ভারত, পাকিস্তান, নেপাল, আইয়ারল্যন্ড, অস্ট্রেলিয়া, যুক্তরাষ্ট্র ইত্যাদি; তবে যুক্তরাজ্যে এই বিচারব্যবস্থা কিছুটা ব্যতিক্রম।
নিয়োগ প্রক্রিয়া
প্রধান বিচারপতি নির্ধারন এক একটি অঞ্চলে এক এক প্রক্রিয়ায় করা হয়ে থাকে। বেশিরভাগ রাষ্ট্রেই এই পদটি আদালতের সর্বাপেক্ষা প্রবীন ব্যক্তিকে দেয়া হয়ে থাকে। যুক্তরাষ্ট্রে এই পদটির জন্য রাষ্ট্রপতি রাজনৈতিক মনোনয়ন দিয়ে থাকেন যেটি পরবর্তিতে সিনেট কর্তৃক অনুমদিত হতে হয়।
পুরুষোত্তমদাস ঠাকুরদাস
স্যার পুরুষোত্তমদাস ঠাকুরদাস গুজরাটি সুতার বণিক ছিলেন, ভারতের মুম্বাইয়ের ব্যবসায়ী এবং শিল্পপতি।   তিনি ছিলেন বোম্বাই পরিকল্পনার অন্যতম স্বাক্ষরকারী, যা ভারতের স্বাধীনতা-উত্তর অর্থনীতির প্রস্তাবনা তৈরি করেছিল। তিনি জি ডি বিড়লার সাথে ১৯২৭ সালে মহাত্মা গান্ধীর পরামর্শে ফেডারেশন অব ইন্ডিয়ান চেম্বারস অফ কমার্স অ্যান্ড ইন্ডাস্ট্রির প্রতিষ্ঠা করেছিলেন।
পেতেন অববাহিকা
পেতেন নদী অববাহিকা (Cuenca del Petén) মেসোআমেরিকার ভৌগোলিক উপ-অঞ্চলবিশেষ। মূলতঃ গুয়াতেমালার উত্তরাংশের এল পেতেন ডিপার্টমেন্ট ও মেক্সিকোর ক্যাম্পেচে রাজ্যর দক্ষিণ-পশ্চিম এলাকায় এর অবস্থান।
প্রাক-ধ্রুপদী ও প্রাক-কলম্বীয় মেসোআমেরিকান ধ্রুপদী যুগের ঘটনাপ্রবাহকালীন মায়া সভ্যতায় তিকাল ও কালাকমুলের ন্যায় অনেকগুলো গুরুত্বপূর্ণ বড় ধরনের কেন্দ্রের বিকাশ ঘটে। মায়া স্থাপত্যকলায় পৃথক পেতেন-ধাঁচ ও লিখনরীতির উদ্ভব হয়। এছাড়াও এ অঞ্চলে লা সাফিকায়া ও হলমুল প্রত্নতাত্ত্বিক স্থান রয়েছে।
ইতিহাস
খ্রিস্ট-পূর্ব প্রথম মিলেনিয়ামের মাঝামাঝি সময়কালের প্রথমদিকে পেতেন ও মিরাদোর নদী অববাহিকা এ অঞ্চলে গঠিত হয়। মায়া সভ্যতার ছোঁয়ায় একগুচ্ছ দৃষ্টিনন্দন স্থান ও শহর বেশ জনপ্রিয়তা পায়। প্রাক-কলম্বীয় যুগের মেসোআমেরিকান ঘটনাপ্রবাহকালীন উল্লেখযোগ্য মায়া স্থানগুলোর মধ্যে ন্যাকবে, এল মিরাদোর, নাচতুন, স্যান বার্তোলো ও সিভাল মিরাদোর নদী অববাহিকায় গড়ে উঠেছিল।
ধ্রুপদী সময়কাল
পরবর্তীতে আনুমানিক ২০০ থেকে ৯০০ সময়কালে মায়া ধ্রুপদী যুগে পেতেন প্রধান কেন্দ্রস্থলে পরিণত হয়। ৭৫০ সালের দিকে এটি স্বর্ণশিখরে পৌঁছে ও কয়েক লক্ষ লোক বসবাস করতো। এরফলে ঐ সময়ে পেতেন নদী অববাহিকাকে বিশ্বের অন্যতম সর্বাপেক্ষা ঘনবহুল এলাকায় পরিণত হয়। কিছু এলাকায় প্রতি বর্গকিলোমিটারে প্রায় ২,০০০ লোকের অবস্থানের কথা বলা হয়। মেসোআমেরিকান কৃষিব্যবস্থা বেশ ব্যাপকভাবে প্রচলন ঘটানো হয়। কিছু ক্ষেত্রে ধারণা করা হয় যে, জমিগুলোতে অতিরিক্ত চাষাবাদের ফলে ধীরে ধীরে ব্যবহারের অনুপযোগী হয়ে পড়ে। ফলশ্রুতিতে, দূর্ভিক্ষের কবলে পড়ে ঐ এলাকায় ধ্রুপদী মায়া রাজ্যের ধ্বংস হবার অন্যতম কারণরূপে আখ্যায়িত করা হয়ে থাকে। নবম শতাব্দী থেকে দশম শতাব্দীর মাঝামাঝি সময়ে এর জনসংখ্যার দুই-তৃতীয়াংশ কমে যায়।
প্রত্নতাত্ত্বিক নিদর্শন
পেতেন নদী অববাহিকা অঞ্চলের ধ্রুপদী মায়া সভ্যতার গুরুত্বপূর্ণ প্রত্নতাত্ত্বিক স্থানগুলো অদ্যাবধি নিম্নবর্ণিত কিছু নিদর্শন রক্ষিত আছে:
তিকাল ইউনেস্কোর বিশ্ব ঐতিহ্যবাহী স্থানের তালিকার সর্বাগ্রে অন্তর্ভুক্ত হয়। পরবর্তীতে তিকাল জাতীয় উদ্যান প্রথম মিশ্র প্রত্নতাত্ত্বিক ও প্রাকৃতিক বিশ্ব ঐতিহ্যবাহী তালিকায় প্রথম অন্তর্ভুক্ত করা হয়েছিল।
স্পেনীয় ঔপনিবেশিক সময়কাল
ধ্রুপদী যুগের অধ্যায়ের পতন শুরু হলে এলাকাটি থেকে নাটকীয়ভাবে জনসংখ্যা কমতে শুরু করে। বিশেষ করে ইউরোপীয়দের মাধ্যমে গুটিবসন্তের সূত্রপাত ঘটার পরই এর সূচনা হয়। ১৫১৯ থেকে ১৫২০ সময়কালের মধ্যে গুটিবসন্ত মহামারী আকারে ছড়িয়ে পড়ে। এ অঞ্চলে ইউরোপীয়দের প্রথম আগমনের পর থেকে বেশ কয়েকবছর এর স্থায়িত্ব ছিল। ১৫২৪ থেকে ১৫২৫ সময়কালে এর্নান কোর্তেস প্রথমবারের মতো পেতেন নদী অববাহিকা অঞ্চলে দলবদ্ধভাবে পদার্পণ করেন। তিনি প্রতিবেদনে জানান যে, অঞ্চলটির অধিকাংশই ছোট ছোট গ্রামগুলো ঘন জঙ্গলের মাধ্যমে বিভাজিত অবস্থায় আছে। কেবলমাত্র তেয়াসালকে বসতিপূর্ণ অবস্থায় তারা দেখেছেন।
কোর্তেসের অভিযানের পর উপনিবেশবাদী স্পেনীয়রা ব্যাপকভাবে পেতেন অববাহিকা দখলের জন্য কয়েক প্রজন্ম ধরে ব্যাপকভাবে চেষ্টা চালায়। তারা মূলতঃ বেলিজ ও আল্তা ভেরাপেজে বেশ কয়েকবার চেষ্টা চালিয়েও ব্যর্থ হয়। ইউকাতান,আল্তা ভেরাপেজে থেকে বেলিজ ও কোবান এলাকা অধিগ্রহণের পর ১৬৯৭ সালের দিকে সর্বশেষ স্বতন্ত্রপ্রকৃতির স্বাধীন মায়া সভ্যতার সমাপ্তি ঘটে। কোয়োজ মায়ার রাজধানী জাকপেতেন, ইতজা মায়াদের কেন্দ্রস্থল তেয়াসাল ও পেতেন ইতজা হ্রদ অঞ্চলের অন্যান্য শহর যেমন কুইজিল (আধুনিক স্পেনীয় নাম; মায়া: ‘একি’জিল’) ও ইয়ালিন দখল করা হয়।
তেয়াসাল স্থানের পার্শ্বেই স্পেনীয় শহর ফ্লোরেস প্রতিষ্ঠা করা হয়। তবে, ঔপনিবেশিক নতুন স্পেনের ভাইসরয়্যালিটি যুগ থেকে শুরু করে মেক্সিকোর স্বাধীনতা লাভের পরবর্তী সময় পর্যন্ত শহরটিকে নিষ্ক্রীয় অবস্থায় রাখা হয়। ১৮৪০-এর দশক থেকে এ অঞ্চলটি গুয়াতেমালার দাবী করে গুয়াতেমালীয় রাষ্ট্রপতি রাফায়েল কারেরা ছোট্ট সেনাদল প্রেরণ করে ফ্লোরেসকে নিজেদের করায়ত্ত্ব করে নেন। তবে, মেক্সিকো সরকার ও ইউকাতান রাজ্য পেতেন নদী অববাহিকা অঞ্চলটি তেমন মূল্যবান নয় ভেবে নিয়ে বিরোধ এড়িয়ে যায়।
সদরউদ্দিন মুহাম্মাদ হোসেন
এয়ার ভাইস মার্শাল (অবঃ) সদরউদ্দিন মুহাম্মাদ হোসেন বীর প্রতীক বাংলাদেশ বিমান বাহিনীর ৫ম প্রধান। মুক্তিযুদ্ধ চলাকালীন তিনি মুক্তি বাহিনী ও ভারতীয় বিমান বাহিনীর মধ্যে যোগাযোগকারী কর্মকর্তা ছিলেন। স্বাধীনতা যুদ্ধে বিশেষ অবদানের জন্য বীর প্রতীক খেতাব পান।
পাকিস্তান
এয়ার ভাইস মার্শাল (অবঃ) সদরউদ্দিন মুহাম্মাদ হোসেন ১৯৫৯ সালে লোয়ার  টোপা ক্যাডেট কলেজ থেকে স্নাতক ডিগ্রি লাভের পর পাকিস্তান বিমান বাহিনীর যোদ্ধা পাইলট হিসেবে তার কর্মজীবন শুরু করেন। তিনি শীর্ষ ২০ ক্যাডেটদের মধ্যে একজন ছিলেন যারাদের মার্কিন যুক্তরাষ্ট্রের বিমান বাহিনীতে উন্নত প্রশিক্ষণের জন্য যুক্তরাষ্ট্রে পাঠানো হয়েছিল। ১৯৬৫ সালের ভারত-পাকিস্তান যুদ্ধের সময় ভারতীয় ফাল্যান্ড গানটসের দুইটি যুদ্ধ বিমান ভূপতিত করেন। ১৯৬৮ সালে তাকে স্কোয়াড্রন লিডার পদে পদোন্নতি দেওয়া হয় এবং সারগোদায় স্কোয়াড্রনের অধীনে ৩-বিমানের ফ্লাইটের অধিনায়ক হিসাবে দায়িত্ব পালন করা হয়।
বাংলাদেশে
বীর প্রতীক সদরউদ্দিন মুহাম্মাদ হোসেন ৯ ডিসেম্বর ১৯৭৭ সাল থেকে ২১ জুলাই ১৯৮১ সাল পর্যন্ত বাংলাদেশ বিমান বাহিনীর ৫ম প্রধান ছিলেন। তিনি বাংলাদেশের বিমান বাহিনী ইতিহাসে সবচেয়ে কম বয়সী (৩৬ বছর বয়সে) বিমান বাহিনী প্রধান ছিলেন। ১৯৭১ সালের এপ্রিল মাসে পাকিস্তান বিমান বাহিনী থেকে পদত্যাগ করেন। মুক্তিযুদ্ধ চলাকালীন তিনি মুক্তি বাহিনী ও ভারতীয় বিমান বাহিনীর মধ্যে যোগাযোগকারী কর্মকর্তা ছিলেন এবং ৬ নং সেক্টরে অবস্থান করতেন। ১৯৭১ সালে মুক্তিযুদ্ধের পর তাকে উইং কমান্ডার পদে উন্নীত করা হয়। তার পরের নিয়োগটি ছিল মস্কোতে অবস্থিত বাংলাদেশ দূতাবাসে। ১৯৭৩ সালে বাংলাদেশে ফিরে এসে বাংলাদেশ বিমান বাহিনী এয়ার অপারেশনস ও এয়ার ইন্টেলিজেন্সের পরিচালক হিসেবে দায়িত্ব পালন করেন। ১৯৭৭ সালে তাকে এয়ার কমডোর এবং বিমান বাহিনী প্রধান পদে উন্নীত হন।
ব্যক্তিগত জীবন
সদরউদ্দিন মুহাম্মাদ হোসেন ১৯৯৬ সাল থেকে পরিবারের সাথে মার্কিন যুক্তরাষ্ট্রের টেক্সাসের স্টাফোর্ডের বসবাস করছেন। অবসর সময়ে তিনি পরিবারের সাথে ভ্রমণ ও নাতি নাতনিদের সাথে সময় কাটাতে পছন্দ করেন।
হার্সটাদ টাইদেন্দে
থাম্ব| হার্সটাদে হার্সটাদ টাইদেন্দে ভবন হার্সটাদ টাইদেন্দে (যার অর্থ ইংরেজিতে হার্সটাদ টাইমস ) নরওয়ের হার্সটাদ শহরে প্রকাশিত একটি আঞ্চলিক দৈনিক সংবাদপত্র। পত্রিকাটির প্রচলন ১৩,৫০৩ অনুলিপি। খবরের কাগজটির মালিকানা হার্সটাদ টাইডেন্ডে গ্রুপেনের, যা পোলারিস মিডিয়ার মালিকানাধীন। ১৯৪৫ থেকে ১৯৪৬ সাল পর্যন্ত কাগজটির সম্পাদক ছিলেন হাকন স্টোরি।
বেমুরি রাধাকৃষ্ণ
ভেমুরি রাধাকৃষ্ণ নিজামাবাদ জেলার কোটাগিরির ইথোন্ডা গ্রামের বাসিন্দা। এবিএন অন্ধ্র জ্যোতির ব্যবস্থাপনা পরিচালক। রাধাকৃষ্ণ পূর্ববর্তী মালিক কেএলএন প্রসাদের কাছ থেকে অন্ধ্র জ্যোতির দায়িত্ব গ্রহণ করেছিলেন এবং ১৫ অক্টোবর ২০০২ এ এটি চালু করেছিলেন।
পরিবেশগত উৎকর্ষ নীতি
পরিবেশগত উৎকর্ষ নীতি (ইভিই) নামটি দিয়ে যা বোঝা যায় তা হল উৎকর্ষ নীতিশাস্ত্রের দৃষ্টি দিয়ে পরিবেশ নীতিশাস্ত্র উপলব্ধি করার একটি উপায়। এটি আপাতবিরোধী মনে হলেও উভয়ই খুব নবীন এবং তুলনামূলকভাবে পুরাতন অথবা প্রতিষ্ঠিত পদ্ধতি। এটি পুরোনো অথবা প্রতিষ্ঠিত কারণ, যেহেতু ল্যুক ভ্যান ওয়েনস্ভিন দেখিয়েছেন যে, প্রায় সব পরিবেশ বিষয়ক সাহিত্য নৈতিক ভাষার প্রয়োগ ঘটায়। এটি নবীন কেননা নীতি-ভারাক্রান্ত ভাষা ব্যবহারের যে প্রবণতা তা কেবল সম্প্রতিই বিশদভাবে গৃহীত হয়েছে এবং দার্শনিক উৎকর্ষ নীতিশাস্ত্রের দৃষ্টিতে তা বিবেচনা করা হয়েছে।
পরিবেশগত উৎকর্ষ নীতিশাস্ত্রজ্ঞগণ উৎকর্ষ নীতিশাস্ত্রের বিভিন্ন বিদ্যালয় থেকে এবং পরিবেশ নীতিশাস্ত্রের বিভিন্ন প্রেক্ষাপট থেকে অনুপ্রেরণা নেন। সে যাইহোক, ইভিই এর মধ্যে দোষ ও গুণগুলো নির্ণয় করার জন্য তিনটি সাধারণ পদ্ধতি রয়েছে। প্রথমত, “উৎকর্ষ তত্ত্ব পদ্ধতি,” যা গভীর থেকে পরিবেশগত উৎকর্ষ নীতি নির্মাণের চেষ্টা করে। দ্বিতীয়ত, “পরিবেশগত আদর্শ পদ্ধতি,”  যা পরিবেশগতভাবে সুনীতিসম্পন্ন হিসেবে বিবেচিত ব্যক্তিদের আদর্শ হিসেবে প্রদর্শন করিয়ে থাকে। এবং, পরিশেষে, “সম্প্রসারণবাদী পদ্ধতি,” যা চিরাচরিত উৎকর্ষসমূহ গ্রহণ করে এবং পরিবেশগতভাবে অর্থবহ উপায়ে পরিচালনা করার জন্য তাদের প্রসারিত করে। কিছুসংখ্যক লেখক এই পদ্ধতিগুলোর যেকোনো একটি গ্রহণ করলেও অন্যরা দুটি বা ততোধিক পদ্ধতির উপাদানগুলিকে একত্রিত করে।
সাধারণ ইভিই বিষয়গুলোর অন্তর্ভুক্তঃ নির্দিষ্ট গুণ বা দোষের ব্যাখ্যা; এক বা একাধিক গুণের প্রতিমূর্তিস্বরুপ নির্দিষ্ট আদর্শ ব্যক্তিদের বিশ্লেষণ; যথাযথ নীতিমালা সুপারিশ করা পরিচালনা অথবা তৈরির জন্য বিধি (“ভি-রুলস”) প্রণয়ন করা সহ উৎকর্ষ নীতিশাস্ত্রের দৃষ্টিকোণ থেকে নির্দিষ্ট পরিবেশগত সমস্যাগুলো বিবেচনা করার চেষ্টা; এবং, অবশ্যই, পরিবেশ নীতিশাস্ত্রে উৎকর্ষ-তত্ত্ব পদ্ধতির তাত্ত্বিক ভিত্তি এবং বৈধতার পক্ষে যুক্তি প্রদর্শন।
হোম অ্যালোন ২: লস্ট ইন নিউ ইয়র্ক
হোম অ্যালোন ২: লস্ট ইন নিউ ইয়র্ক ১৯৯২ সালের মার্কিন ক্রিসমাস পরিবারিক কমেডি চলচ্চিত্র। চলচ্চিত্রটি রচনা এবং প্রযোজনা করেছেন জন হিউজেস এবং পরিচালনা করেছেন ক্রিস কলম্বাস। এটি হোম অ্যালোন(ধারাবাহিক)'র দ্বিতীয় চলচ্চিত্র এবং হোম অ্যালোন-এর ধারাবাহিক। প্রধান চরিত্র ম্যাকোলে কুলকিন, ক্যাভিন ম্যাককালিস্টার চরিত্রে অভিনয় করেন, এছাড়াও অন্যান্য চরিত্রে ছিলেন জো পেসি, ড্যানিয়েল স্টার্ন. জন হেয়ার্ড, টিম কারি, ক্যাথারিন ও'হারা প্রমুখ।
বক্স অফিস
চলচ্চিত্রটি শুরুতেই ২,২২২ প্রেক্ষাগৃহে প্রায় $৩১.১ মিলিয়ন ব্যবসা করে, যা গড়ে প্রতি সাইটে প্রায় $১৪,০০৮। যেখানে এটি হোম অ্যালোন-কে ছাড়িয়ে যায়। মার্কিন যুক্তরাষ্ট্রে $১৭৩,৫৮৫,৫১৬ এবং বিশ্বব্যাপী সর্বমোট $৩৫৮,৯৯৪,৮৫০ আয় করে।
বেল্লাগুন্ঠা
জনসংখ্যার উপাত্ত
ভারতের ২০০১ সালের আদমশুমারি অনুসারে বেল্লাগুন্ঠা শহরের জনসংখ্যা হল ৯৯৬১ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে বেল্লাগুন্ঠা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
মুজিবুল হক (অফিসার)
জন্ম ও প্রাথমিক জীবন
কর্নেল মুজিবুল হক ৩ এপ্রিল ১৯৫৭ সালে বরিশাল জেলায় জন্মগ্রহণ করেন এবং ১৯৭৬ সালের ৩০ নভেম্বর ইঞ্জিনিয়ার কোরে কমিশন লাভ করেন।
পেশা
২০০৩ থেকে ২০০৭ সাল পর্যন্ত থাইল্যান্ডের বাংলাদেশ দূতাবাসে কাউন্সিল বা পরামর্শ ছিলেন। বাংলাদেশ রাইফেলস ঢাকার সেক্টরের কমান্ডার ছিলেন। ২০০৬-২০০৮ বাংলাদেশী রাজনৈতিক সংকটের সময় তত্ত্বাবধায়ক সরকার কর্তৃক চালু হওয়া অপারেশন ডাল-ভাতের কমান্ডিং অফিসার ছিলেন। ২ এপ্রিল ২০০৯ সালে অবসর নেওয়ার কথা ছিল।
মৃত্যু
২৫ মার্চ ২০০৯ সালে বিডিআর বিদ্রোেরহের  সময়  বাংলাদেশ রাইফেলস সদর দফতরে উপস্থিত ছিলেন। তাকে বিদ্রোহী সৈন্যরা বন্দী করে নিয়ে যায়। এরপর তিনি ল্যান্স নায়েক আনোয়ার, হাভেলদার ইউসুফ এবং সিপাহি বাজুলুর রশীদ কর্তৃক তৃতীয় ভবনে নিহত হন। তাকে গুলি করে জানালার বাইরে ফেলে দেওয়া হল।
ব্যক্তিগত জীবন ও অন্যান্য
মুজিবুল হক নহরিন ফেরদৌসীকে বিয়ে করেছিলেন। ঢাকার মহানগর দায়রা জজ আদালতের বিচারক মোঃ আখতারুজ্জামান ২০১৩ সালে ১৫২ জন বিদ্রোহীকে মৃত্যুদণ্ড, ১৫৮ জনকে যাবজ্জীবন এবং ২৫১ জনকে বিভিন্ন মেয়াদে কারাগারে পাঠানোর আদেশ দেন। ২০১৭ সালে রায় কার্যকর করা হয়।
ডেভিড হার্ডিম্যান
ডেভিড হার্ডিম্যান আধুনিক ভারতের একজন ইতিহাসবিদ এবং সাবঅল্টার্ন স্টাডিজ গ্রুপের প্রতিষ্ঠাতা সদস্য। পাকিস্তানের রাওয়ালপিন্ডিতে জন্মগ্রহণ করেন, হার্ডিম্যান ইংল্যান্ডে বেড়ে ওঠেন যেখানে তিনি ১৯৭০ সালে লন্ডন স্কুল অফ ইকোনমিক্স থেকে স্নাতক হন এবং ডি. ফিল ডিগ্রি লাভ করেন ১৯৭৫ সালে সাসেক্স বিশ্ববিদ্যালয় থেকে দক্ষিণ এশিয়ার ইতিহাস বিষয়ে। তিনি ওয়ারউইক বিশ্ববিদ্যালয়ের ইতিহাস বিভাগের একজন ইমেরিটাস অধ্যাপক।
বাংলাদেশের চিড়িয়াখানার তালিকা
এটি বাংলাদেশের চিড়িয়াখানার একটি তালিকা।
চিড়িয়াখানা হল প্রাথমিকভাবে শুষ্ক সুবিধা প্রদানকারী স্থান যেখানে প্রাণীদের পরিবেষ্টন সীমাবদ্ধ থাকে এবং জনসাধারণের নিকট তা প্রদর্শনের ব্যবস্থা করা হয়।
ছোট আয়তনের দেশ হিসেবে বাংলাদেশে কিছু সরকারি মালিকানাধীন চিড়িয়াখানা রয়েছে। যদিও, দেশের অধিকাংশ অঞ্চলে, বিশেষত বঙ্গোপসাগরের বিভিন্ন দ্বীপ, প্রাকৃতিক জুলজিকাল (প্রাণিবিদ্যাগত) বাগান হিসেবে পরিগণিত হয়।
জর্ডানের অর্থনৈতিক অঞ্চলের তালিকা
ওয়ার্ল্ড ওয়াইড ফান্ড ফর নেচার (WWF) দ্বারা সংজ্ঞায়িত জর্ডানের ইকোরিজিয়নের একটি তালিকা নিচে দেওয়া হল।
স্থলজ ইকোরিজিয়ন
জর্ডান প্যালের্কটিক রাজ্যে রয়েছে। ইকোরিজিয়ন বায়োম দ্বারা তালিকাভুক্ত করা হয়।
দ্য প্রেস্টিজ (চলচ্চিত্র)
দ্য প্রেস্টিজ ২০০৬ সালে ক্রিস্টোফার নোলান পরিচালিত হলিউডের একটি থ্রিলার চলচ্চিত্র।এই চলচ্চিত্রের প্রধান দুই চরিত্র রবার্ট অ্যাঞ্জিয়ার এর ভূমিকায় অভিনয় করেছেন হিউ জ্যাকম্যান এবং আলফ্রেড বরডেন এর ভূমিকায় আছেন ব্যাটম্যানখ্যাত অভিনেতা ক্রিশ্চিয়ান বেল। অন্যান্য চরিত্রে অভিনয় করেছেন স্কার্লেট ইয়োহান্সন, রেবেকা হল, মাইকেল কেইন প্রমুখ।
ভারুচ হাসপাতালে আগুন
১লা মে ২০২১, ভারতের গুজরাটের ভারুচের একটি হাসপাতালে অগ্নিকাণ্ডে কমপক্ষে ১৬ জন কোভিড-১৯ রোগী এবং ২ জন নার্স মারা যায়।
পটভূমি
ভারত কোভিড-১৯ বৈশ্বিক মহামারী দ্বারা খারাপভাবে প্রভাবিত এবং মহামারীর দ্বিতীয় তরঙ্গের মুখোমুখি হয় ২৩ এপ্রিল ২০২১, মহারাষ্ট্রের ভিরারের একটি হাসপাতালে ১৩ জন কোভিড -১৯ রোগী হাসপাতালের নিবিড় পরিচর্যা ইউনিটে (আইসিইউ) আগুন লাগার পরে মারা যান।
ঘটনা
১লা মে ২০২১-এর প্রথম প্রহরে, রাত ১ টায়, গুজরাটের আহমেদাবাদ থেকে প্রায় ১৯০ কিলোমিটার দূরে অবস্থিত একটি কোভিড-১৯ মনোনীত হাসপাতাল, ভরুচ ওয়েলফেয়ার হাসপাতালের কোভিড-১৯ ওয়ার্ডে আগুন লাগে।
তাকোয়াকি
তাকোয়াকি (たこ焼き বা 蛸焼) হল একটি গোল আকারের জাপানি খাবার যা গমের আটা দিয়ে তৈরি পিটালি বা ব্যাটারকে এক বিশেষ ছাঁচে তৈরি প্যানে ঢেলে রান্না করা হয়। এর ভেতরে সাধারণত মাংসের কিমা বা আয়তাকার টুকরো করে কাটা অক্টোপাস (টাকো), জাপানি টেম্পুরা খাবারের অংশবিশেষ, আচারযুক্ত আদা (বেনি শোগা) এবং সবুজ পেঁয়াজ (নেগি) ইত্যাদি খাদ্য উপাদান দিয়ে তৈরি পুর দিয়ে ভরাট করা হয়। ব্যাটারকে বলের আকারে ভাজা হয় এবং তাকোয়াকি সস নামে পরিচিত এক বিশেষ সস্ এবং মেয়োনিজ মাখানো হয়। তারপরে এর উপর সবুজ লেভার (আওনোরি) এবং শুকনো বোনিটো (কাতসুওবুশি) ইত্যাদি স্থানীয় উৎপাদিত খাদ্য উপাদান ছড়িয়ে সজ্জিত করা হয় এবং পরিবেশন করা হয়।
ইয়াকি শব্দটির উৎপত্তি হয়েছে জাপানি ইয়াকু শব্দ থেকে। ইয়াকু জাপানি রন্ধনপ্রণালীর একটি পদ্ধতি যার অর্থ গ্রিল করা বা ঝাঁঝরিতে ভাজা করা। জাপানি রন্ধনশৈলীর কিছু সুপরিচিত খাবারের নাম যেমন ওকোনোমিয়াকি এবং ইকায়াকি (অন্যান্য বিখ্যাত ওসাকান খাবার) এই সমস্ত খাবার ইয়াকু পদ্ধতিতে প্রস্তুত করা হয়। সাধারণত এটি একটি জলখাবার হিসাবে খাওয়া হয়। তবে কিছু এলাকায় এটি ভাতের সাথে পার্শ্ব খাবার হিসাবে পরিবেশন করা হয়।
ইতিহাস
তাকোয়াকি প্রথম ওসাকায় জনপ্রিয় হয়েছিল। সেখানে তোমেকিচি এন্ডো নামক একজন রাস্তার খাবার বিক্রেতা ১৯৩৫ সালে এর আবিষ্কার করেছিল। তাকোয়াকি খাবারের রন্ধন প্রনালী থেকে প্রেরিত হয়ে আরেকটি জনপ্রিয় খাবার প্রস্তুত হয়েছে যার নাম আকাশিয়াকি। আকাশিয়াকি হল আকাশি শহরের ডিম গোলা এবং অক্টোপাস দিয়ে তৈরি একটি ছোট আকারের গোলাকার স্থানীয় খাবার। তাকোয়াকি প্রাথমিকভাবে কানসাই অঞ্চলে জনপ্রিয় ছিল এবং পরে কান্তো অঞ্চল এবং জাপানের অন্যান্য অঞ্চলে এর প্রসার হয়। ওসাকায় স্থানীয় ইয়াটাই বা রাস্তার ধারের অস্থায়ী খাবার দোকানের জনপ্রিয় খাবার এই তাকোয়াকি। বিশেষ করে কানসাই অঞ্চলে অনেকগুলি সুপ্রতিষ্ঠিত রেস্তোরাঁয় তাকোয়াকি খাবার হিসাবে পরিবেশন করা হয়। তাকোয়াকি এখন বাণিজ্যিকভাবেও বিক্রি হয়। যেমন সুপারমার্কেট এবং স্থানীয় কিছু বিশেষ দোকানেও তাকোয়াকি পাওয়া যায়।
প্রতিবেশি তাইওয়ানে জাপানি সংস্কৃতির ঐতিহাসিক প্রভাবের কারণে তাইওয়ানিজ রন্ধনপ্রণালীতেও এটি খুবই জনপ্রিয়।
ওয়াহিদা খলিল
ওয়াহিদা খলিল, একজন ইরাকি গায়িকা ও অভিনেত্রি। যার আসল নাম মরিয়ম আবদুল্লাহ জুমা (১৯২৪ - ১৯৯৫), ইরাকে গান গাওয়ার পারফরম্যান্সের জন্য তিনি অনন্য।
তাকোয়াকি
ইতিহাস
ওসাকার আইজুয়া ছিল প্রাচীনতম পরিচিত তাকোয়াকির দোকান। তাকোয়াকির আবিস্কারক তোমেকিচি এন্ডো দ্বারা প্রতিষ্ঠিত এই দোকান ১৯৩০ সাল থেকে জনপ্রিয়ভাবে চলে আসছে। তাকোয়াকিতে গরুর মাংস এবং কনজ্যাক ব্যবহার হত, কিন্তু পরে এন্ডো এতে স্থানীয় ঐতিহ্যবাহী অক্টোপাস ব্যবহার করে যা ব্যাটারে স্বাদ যোগ করে। তাকোয়াকিকে ওরচেস্টারশায়ার সসের মতো ব্রাউন সস দিয়ে খাওয়া হয়। সাম্প্রতিক বছরগুলিতে তাকোয়াকি বিভিন্ন টপিংস (খাবার পরিবেশনের সময় তার উপর বিভিন্ন সালাদ জাতীয় উপাদান দিয়ে সজ্জিত করার রীতি) এবং পুর (যেমন পনির বা বেকন ) সহযোগে খাওয়া হয়। অক্টোপাস বল নামে পরিচিত এই নতুত খাবারটি দ্রুত জাপান জুড়ে জনপ্রিয় হয়ে ওঠে।
তাকোয়াকি প্যান
তাকোয়াকি প্যান বা তাকোয়াকি নাবে একটি সাধারণত অর্ধগোলাকার ছাঁচ সহ ঢালাই লোহার তৈরি একটি গ্রিল করার প্যান যা ঐতিহ্যবাহী ইয়র্কশায়ার পুডিং ট্রে -এর মতো দেখতে। ভারী লোহা দিয়ে তৈরি হওয়ার কারনে তাকোয়াকি প্যানের সমস্ত অংশ সমানভাবে উত্তপ্ত হয়। এই তাকোয়াকি প্যান সমান ব্যাসার্ধের গোলাকার অংশে বিভক্ত থাকে যার মধ্যে তাকোয়াকির জন্য প্রস্তুত ব্যাটার থেকে ছোট ছোট অংশ ঢালা হয় ও তাকোয়াকি রান্না করা হয়। বাণিজ্যিক গ্যাস-জ্বালানিযুক্ত তাকোয়াকি কুকার জাপানে পাওয়া যায়। রাস্তার খাবার বিক্রেতারা এই তাকোয়াকি কুকার ব্যবহার করে। বাড়িতে তাকোয়াকি রান্নার জন্য একটি বিদ্যুতচালিত কুকার ব্যাবহার হয় যাতে রান্নার সুবিধার্থে নন-স্টিক আবরণ যুক্ত করা হয়।
ওয়াহিদা খলিল
জন্ম
তিনি ১৯২৮ সালে ইরাকের বসরা শহরের রিবাত আস সগির গ্রামে জন্ম গ্রহণ করেন। তার পিতা-মাতা দু’জনেই ইরাকি। ছোটকালে পিতা মৃত্যুবরণ করেন এবং মাতার তত্বাবধানে লালিতপালিত হন।
মহেন্দ্র মোহন গুপ্ত
মহেন্দ্র মোহন গুপ্ত ভারতে প্রকাশিত হিন্দি সংবাদপত্র দৈনিক জাগরণ গ্রুপের মালিক। কাগজটি মূলত উত্তরপ্রদেশ রাজ্যে প্রচারিত এবং ২০ কোটির পাঠক রয়েছে। কাগজ ২৫টি সংস্করণ রয়েছে। তারা একটি ইংরেজি ভাষার সংবাদপত্র এবং একটি স্ট্যান্ড এলোন ট্যাবলয়েড চালু করার পরিকল্পনা করেছে।
ওয়াহিদা খলিল
সংগীত জীবন
তিনি অনেক দুঃখ-কষ্টের মধ্যে জীবন যাপন করেন। পিতৃহীন জীবনযাপনের যে কষ্ট সেটা জীবনে পাওয়া যায়্। সংসারের অভাব অনটনে তার সংগীতই ছিল একমাত্র উপার্জনের মাধ্যম। ১৯৪০ সালে  বাগদাদে আসেন এবং সেখানে সংগীত, চারুকলাসহ বিভিন্ন বিষযয়ে পড়াশুনা ও চর্চা করা শুরু করেন। ১৯৪৮ সালে শিল্পী সাইয়েদ উম্মু কুলসুম এবং অভিনেত্রি ও গায়ক লাইলি মুরাত এবং অন্যান্যদের দ্বারা প্রভাবিত হয়ে সংগীত চর্চা শুরু করেন। তিনি সে সময়কার সংগীত শিল্পী গীতিকার, সুরুকার হাদিরি ওবায়জিজ, দাখিল হাসার প্রমুখ শিল্পীর সহযোগিতায় নেন। ১০৫০ সালে তিনি রেডিও বাগদাদে গান পরিবেশ করার সুযোগ পান এবং সবার মাঝে নিজের স্থান করে নেন। রেডিওতে তার প্রথম গান ছিল يا يمه ذاك اهواي “ইয়া ইয়াম্মা যাকা হাওয়ায়ি অর্থ- ও নদী এটাই আমার কামানা। এ গানটির সুর করেন বিখ্যাত সুরুকার নাজিম নাঈম। তার গানে সুর প্রদান করতেন ইরাকের বিখ্যাত সুরুকার আব্বাস জামিল, মুহাম্মদ নোশি এবং অন্যান্যরা। তিনি যখন রেডিও ইরাকে গান করেন সে সময় তার অসংখ্য গানের সিডি বের হয়। গানের এ সিডি গুলোর মধ্যে উল্লেখযোগ্য হচ্ছে-" دللول يا الولد يا أبني " অর্থ- ও বাবা ও ছেলে আমাকে পথ দেখাও। খুব অল্প সময়ের মধ্যে ওয়াহিদা খলিলের গান ইরাকের বিভিন্ন প্রান্তে ছড়িয়ে পড়ে। দোকান, বাড়ি, অফিস সবখানে তার গান বাজতে থাকে। তিনি বাগদাদের বাড়িতে বা কোন অনুষ্ঠানে গান গাওয়া শুরু করেন। তার অনুষ্ঠানে অসংখ্য মানুষ উপস্থিত হত। তিনি নিজেকে এ খ্যাতির মধ্যে না রেখে তার গান বিভিন্ন থিয়েটার, ক্লাব ও মঞ্চে পরিবেশন করা শুরু করেন। ফলে সে সময়কার বড় বড় সংগীত শিল্পগণ তার গানের প্রসংশা করতে থাকে। সংগীত শিল্পী ওয়াহিদা খলিলের অনেক গান ইরাকিরা সংগ্রহ করতে থাকে। ইরাকি সংগীত সংঘ তার গান সংগ্রহ করে এবং এতে তারা আশ্চার্য হয়। তারা সবাই ওয়াহিদা খলিলের গান, কণ্ঠ, সাবলিল সুরের প্রসংশা করে। আর বলে এ যুগের শ্রেষ্ট সংগীত শিল্পী হচ্ছে ওয়াহিদা খলিল। তার সুমধুর গানের সুর আজও ইরাকের পথে প্রান্তরে, শহর-গ্রামে বাজে। মনে হয় যেন এক শিশু শিল্পী গান করছে। ১৯৬১ সালে তিনি “ফজরুল হুররিয়াত” সিনেমায় অভিনয় ও সংগীত পরিবেশন করেন। এ সিনেমায় তিনি-" هذا منو دق الباب " গানটি গান।
মৃত্যু
১৯৯৫ সালে এই গায়িকা মারা যান।
জনপ্রিয় গান
তার অনেক গান প্রসিদ্ধি লাভ করে তন্মধ্যে-
দক্ষিণ ককেশাস
দক্ষিণ ককেশাস বা ট্রান্সককেশিয়া/ট্রান্সককেশাস হল পূর্ব ইউরোপ ও পশ্চিম এশিয়ার সীমান্তে অবস্থিত একটি ঐতিহাসিক ভৌগোলিক অঞ্চল, যা ককেশাস অঞ্চলের দক্ষিণ ককেশাস পর্বতমালাকে ঘিরে রয়েছে এবং আধুনিক কালে দক্ষিণ ককেশাস মোটামুটিভাবে আর্মেনিয়া, জর্জিয়া ও আজারবাইজানকে অন্তর্ভুক্ত করে। এই রাষ্ট্রগুলি সম্মিলিতভাবে ককেশীয় রাষ্ট্র হিসেবেও পরিচিত। এই দেশগুলির মোট আয়তন প্রায় । দক্ষিণ ককেশাস ও উত্তর ককেশাস একত্রে বৃহত্তর ককেশাসের ভৌগলিক অঞ্চল গঠন করে, যা ( দক্ষিণ ককেশাস) এশিয়া থেকে ইউরোপকে বিভক্ত করে।
ভূগোল
দক্ষিণ ককেশাস ককেশাস পর্বতমালার দক্ষিণ অংশ এবং এর নিম্নভূমি জুড়ে বিস্তৃত। ইউরোপ এবং এশিয়া মহাদেশের মধ্যে সীমানা এর বিস্তৃত। দক্ষিণ–পশ্চিম রাশিয়ার প্রধান ককেশীয় রেঞ্জের দক্ষিণ অংশ থেকে তুর্কি ও আর্মেনীয় সীমান্ত পর্যন্ত দক্ষিণ দিকে প্রসারিত এবং পশ্চিমে কৃষ্ণ সাগর থেকে পূর্ব দিকে ইরান এবং কাস্পিয়ান সাগরের উপকূল পর্যন্ত। এ অঞ্চলের মধ্যে রয়েছে বৃহত্তর ককেশাস পর্বতশ্রেণীর দক্ষিণ অংশের ককেশাস পর্বতশ্রেণী, কোলচিস নিম্নভূমি, কুরা-আরাস নিম্নভূমি, কারাদাঘ ও তালিশ পর্বতমালা, লঙ্কারান নিম্নভূমি, জাভাখেতি এবং আর্মেনীয় উচ্চভূমির পূর্ব অংশ।
বর্তমান আর্মেনিয়া রাষ্ট্রের পুরোটাই দক্ষিণ ককেশাসে অবস্থিত। এছাড়া বর্তমান জর্জিয়া ও আজারবাইজান রাষ্ট্রের বেশিরভাগ অংশ ( নাখচিভানের স্বায়ত্তশাসিত প্রজাতন্ত্রসহ ) এই অঞ্চলের মধ্যে পড়ে। ইরান এবং তুরস্কের কিছু অংশও দক্ষিণ ককেশাসের অঞ্চলের অন্তর্ভুক্ত। এ অঞ্চলে উৎপাদিত পণ্যের মধ্যে রয়েছে তেল, ম্যাঙ্গানিজ, চা, সাইট্রাস ফল ও ওয়াইন। এটি সোভিয়েত পরবর্তী সময়ে সবচেয়ে রাজনৈতিকভাবে উত্তেজনাপূর্ণ অঞ্চলগুলির মধ্যে একটি এবং তিনটি ভারী বিতর্কিত এলাকা এতে রয়েছে: আবখাজিয়া, আর্টসাখ ও দক্ষিণ ওসেটিয়া। ১৮৭৮ ও ১৯১৭ সালের মধ্যে রুশ নিয়ন্ত্রিত প্রদেশ কার্স ওব্লাস্টকেও দক্ষিণ ককেশাসে অন্তর্ভুক্ত করা হয়েছিল
ব্যুৎপত্তি
বর্তমান এই অঞ্চলটিকে দক্ষিণ ককেশাস বা দক্ষিণ ককেশিয়া ( Հարավային Կովկաս; Ҹәнуби гафгаз ; სამხრეთ კავკასია   ; Южный Кавказ   ) নামে ডাকা হলেও এর পূর্বের নাম ট্রান্সকাকেশিয়া ছিল, রুশ শব্দ জাকাভকাজিয়ে  এর একটি ল্যাটিন প্রতিবর্ণীকরণ; যার অর্থ : ককেশাসের বাইরের এলাকা।
এটি একটি রুশ সুবিধার পয়েন্টকে বোঝায় এবং এটি ট্রান্সনিস্ট্রিয়া এবং ট্রান্সলেইথানিয়ার মতো অনুরূপ পদগুলির সাথে সাদৃশ্যপূর্ণ। এই শব্দের অন্যান্য বিরল ও অপ্রচলিত রূপগুলির মধ্যে রয়েছে ট্রান্স-ককেশাস ট্রান্সককেসাস ( রুশ: Транскавказ)।